**KALVARIJOS SAV. SANGRŪDOS PAGRINDINĖ MOKYKLA**

Vaikų iki 14 metų mokymo(si)

**SUTARTIS**

2023 m. rugpjūčio 31 d. Nr. U4-\_\_\_\_\_

Kalvarijos sav. Sangrūdos pagrindinė mokykla, kodas 19039934, Mokyklos g.28, Sangrūdos k., LT-69265, Kalvarijos sav., (toliau - švietimo teikėjas), atstovaujama direktorės Vidos Šalčiuvienės viena šalis ir prašymą pateikęs asmuo, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vieno iš tėvų, globėjų, rūpintojų vardas, pavardė, adresas)*

kita šalis, sudaro šią sutartį.

1. **SUTARTIES OBJEKTAS**

Švietimo teikėjas įsipareigoja Kliento sūnų/dukrą/globotinį(-ę)/auklėtinį(-ę) ,

(*mokinio vardas, pavardė*)

gimusį (-ią) \_ \_\_\_\_ mokyti pagal pradinio ugdymo programą, kodas 101001001, ir pagal

*(gimimo data)*

galimybes sudaryti sąlygas tenkinti jo/s saviraiškos poreikius.

1. **SUTARTIES ŠALIŲ ĮSIPAREIGOJIMAI**

**1. Švietimo teikėjas įsipareigoja:**

1.1. ugdymo procesą organizuoti vadovaujantis Lietuvos Respublikos Konstitucija, Lietuvos Respublikos Švietimo įstatymu, Bendrosiomis programomis, Išsilavinimo standartais, Švietimo ir mokslo ministro įsakymais, patvirtintu Kalvarijos sav. Sangrūdos pagrindinės mokyklos ugdymo planu, nuostatais, vidaus tvarkos taisyklėmis bei kitais teisės ir steigėjo norminiais aktais;

1.2. ugdymo proceso organizavimą grįsti lygių galimybių, kontekstualumo, veiksmingumo ir tęstinumo principais;

1.3. teikti valstybinius standartus atitinkantį pradinį ugdymą pagal ketverių metų ugdymo programą: sudaryti sąlygas mokiniui išsiugdyti dorinės, socialinės, kultūrinės ir pilietinės brandos bei tautinės savimonės pamatus, įgyti integralius kompetencijų pagrindus ir išbandyti save įvairiose veiklos srityse, siekiant apsispręsti dėl tolesnio ugdymosi kelio pasirinkimo;

1.4. nuosekliai, planingai ir turiningai organizuoti ugdymo procesą; individualizuoti ir diferencijuoti ugdymo turinį, remiantis vaiko pažinimu, pritaikyti jį specialiųjų ugdymosi poreikių mokiniams;

1.5. mokyklos savininko suteiktais bei turimais finansiniais ir materialiniais ištekliais užtikrinti tinkamas mokymosi sąlygas;

1.6. ugdyti humaniškas (dorovės, etiketo), pilietines bei patriotines (tautines), kūrybiškas nuostatas;

1.7. kurti mokymo(si) aplinką, palankią asmenybės ūgčiai, pozityvius, tarpusavio pagarba, parama ir pasitikėjimu, bendromis vertybėmis grįstus santykius, puoselėti mokinių stiprybes ir galias, skatinti ir stiprinti bendrumo, tapatumo ir  priklausymo mokyklos bendruomenei jausmus;

1.8. sudaryti galimybes tėvams parinkti vaikui etikos arba tikybos mokymą, užsienio kalbas, neformaliojo ugdymo užsiėmimus pagal mokykloje siūlomų programų pasiūlymą, kurios rengiamos pagal Švietimo ir mokslo ministerijos nustatytą tvarką. Gerbti tėvų apsisprendimą;

1.9. vadovaujantis pedagoginės psichologinės tarnybos išvadomis dėl specialiojo ugdymo skyrimo teikti psichologinę, socialinę, pedagoginę, specialiąją pedagoginę pagalbą. Taip pat esant bendram tėvų ir mokyklos sutarimui teikti psichologinę, socialinę, specialiąją pedagoginę pagalbą;

1.10. asmenybės ir ugdymosi problemų turinčiam, taip pat smurtaujančiam ar smurtą patyrusiam mokiniui psichologinė pagalba visuotinai suteikiama nedelsiant bet ne vėliau kaip per 5 darbo dienas nuo pranešimo, pagalbos teikėjams bendradarbiaujant su mokinio tėvais (globėjais, rūpintojais) ir mokytojais, juos konsultuojant kaip numato Lietuvos Respublikos švietimo įstatymas;

1.11. mokyklos nustatyta tvarka (tai reglamentuoja Ugdymo planas) teikti mokiniui ir jo tėvams informaciją apie ugdymosi sąlygas, mokymosi pasiekimus ir elgesį. Nedelsiant fiksuoti Mokinio pažeidimus ir/ar neatvykimą į pamokas, vėlavimus ir pan. el. dienyne (tą pačią dieną jei yra tokios fizinės ir organizacinės galimybės);

1.12. skirti dėmesį psichoaktyviųjų medžiagų vartojimo kontrolei ir prevencijos priemonių įgyvendinimui bei suderintu periodiškumu apie tai teikti informaciją tėvams;

1.13. nedelsiant tėvams pranešti apie mokinį ištikusią nelaimę, suteikti visą būtiną pagalbą;

1.14. sudaryti sąlygas naudotis biblioteka (jos fondu), sporto sale, kompiuteriais bei kt. patalpomis ir priemonėmis mokyklos nustatytomis tvarkomis. Sudaryti galimybę mokiniams pavalgyti šilto maisto;

1.15. su mokiniu, nesilaikančiu Mokymo(si) sutarties sąlygų, Vidaus tvarkos taisyklių bei nuostatų, analizuoti jo elgesį ir veiksmus, taikyti prevencines bei drausminimo priemones, tarp jų ir Mokymo(si) sutarties nutraukimą, reikalauti iš tėvų padengti mokyklai padarytą žalą pagal Civilinio kodekso 6.263 str., 6.275 - 6.276 str.;

1.16. reaguoti į smurtą ir patyčias nepriklausomai nuo smurto ir patyčių formos, turinio, lyties, amžiaus, socialinio statuso, religinės ar tautinės priklausomybės ar kitų asmens ypatybių;

1.17. vykdyti veiklas, orientuotas į smurto ir patyčių prevenciją, bendradarbiauti su mokinių tėvais, vietos bendruomene, savivaldybėje esančiomis įstaigomis ar organizacijomis, kitais suinteresuotais asmenimis;

1.18. nuosekliai ir reguliariai ugdyti mokinių socialines ir emocines kompetencijas: nuosekliai ir reguliariai ugdyti mokinių savęs pažinimo, empatijos, problemų ir konfliktų sprendimo, pykčio valdymo, streso įveikos, bendravimo ir bendradarbiavimo ir kitus socialiniai įgūdžius;

1.19. mokiniui netinkamai elgiantis, naudoti rekomendacijas „Dėl poveikio priemonių taikymo netinkamai besielgiantiems mokiniams“ (Lietuvos Respublikos švietimo ir mokslo ministro 2012 m. rugpjūčio 28 d. įsakymas Nr. V-1268);

1.20. inicijuoti tėvų dalyvavimą įstaigos savivaldoje, kuriant saugią mokymo(si) aplinką mokykloje, sprendžiant įstaigos valdymo, veiklos, ugdymo proceso organizavimo, mokinių ugdymosi klausimus, įtraukti tėvus į Priemonių planavimą ir įgyvendinimą, kitas veiklas, atstovavimą mokyklai vietos bendruomenėje bei tam sudaryti tinkamas sąlygas.

1.21. Žodžiu ar raštu išklausyti tėvų pageidavimus, norus, siūlymus bei juos svarstyti Mokyklos taryboje;

1.22. inicijuoti įstaigos labdaros ir paramos akcijas, tėvų pagalbą tvarkant mokyklos aplinką, organizuojant renginius;

1.23. pagal tėvų pageidavimą bei poreikius papildomai organizuoti tėvų švietimo programas, tėvų konsultavimą ir informavimą patyčių ir smurto prevencijos, saugios aplinkos mokykloje kūrimo klausimais, mažiausiai kartą per mokslo metus organizuoti tėvų susitikimus su mokytojais;

1.24. skelbti informaciją apie mokyklos veiklą interneto svetainėje, socialiniuose tinklapiuose, el. dienyne. Interneto svetainėje pateikiami svarbiausi mokyklos teisės aktai ir tvarkos;

1.25. vaikų nuotraukas ir vaizdo medžiagą naudoti virtualioje erdvėje ar spaudiniuose tik edukaciniais tikslais, tėvams sutikus;

1.26. spręsti ginčus bei nesutarimus demokratiniu būdu, siekti pozityvaus sutarimo, kad mokinys patirtų mokymosi sėkmę;

1.27. klientui nutraukus sutartį, parengti skaitmeninę pažymą apie mokinio mokymosi pasiekimus.

1.28. sudaryti vaikui sveikas ir saugias mokymosi sąlygas, gerbti vaiko asmenybę, apsaugoti jį nuo smurto, prievartos ir išnaudojimo;

**2. Švietimo teikėjas turi teisę:**

2.1. informuoti atitinkamas institucijas (Vaiko teisių apsaugos skyrių, Pedagoginę psichologinę tarnybą ir pan.) jei pažeidžiama sutarties 1.19, 2.3, 4.4, 4.10 punktai;

2.2. reikalauti, kad tėvai imtųsi konkrečių priemonių dėl netinkamo mokinio elgesio;

2.3. reikalauti, kad tėvai atsakytų už vaikų nepriežiūrą. Vaiko nepriežiūrą reglamentuoja Lietuvos Respublikos vaiko teisių apsaugos pagrindų įstatymas;

2.4. konfidencialiai tvarkyti mokinio ir tėvų/globėjų asmens duomenis, gautus šios sutarties pagrindu šios sutarties vykdymo tikslais. Mokyklos darbuotojai tvarkomus duomenis saugo ir turi teisę atskleisti kitiems asmenims tik šioje Sutartyje ar teisės aktuose nustatytais atvejais ar pagrindais.

3. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu.

**4. Klientas įsipareigoja:**

4.1. bendradarbiauti su mokykla ugdant humaniškas (dorovės, etiketo), pilietines bei patriotines (tautines), kūrybiškas vaiko nuostatas;

4.2. laikytis mokyklos nuostatų ir vidaus tvarkos taisyklių;

4.3. į mokyklą vaiką išleisti tvarkingai apsirengusį, su mokykline uniforma. Ugdyti vaiko gebėjimus, kad jis laikytųsi higienos reikalavimų;

4.4. užtikrinti, kad vaikas reguliariai lankytų pamokas, nustatytas tvarkaraštyje, kuris skelbiamas el. dienyne. Už mokinio neatvykimą į mokyklą atsako mokinio tėvai. Vaikui susirgus ar dėl kitų priežasčių negalint atvykti į mokyklą, tėvai operatyviai (tą pačią dieną iki 8.00 val. ryto) informuoja klasės auklėtoją per el. dienyną, el. paštu ar telefonu. Dokumentus, pateisinančius praleistas pamokas, mokinys ar tėvai pateikia klasės auklėtojui, vadovaudamiesi Mokyklos mokinių pamokų lankomumo apskaitos ir lankomumo tvarkos aprašu (Aprašas skelbiamas mokyklos puslapyje);

4.5. parinkti vaikui dorinio ugdymo dalyką (tikybą arba etiką), taip pat užsienio kalbą pagal mokyklos galimybes. Parinkti neformaliojo ugdymo veiklą pagal vaiko poreikius ir mokyklos pasiūlytas galimybes;

4.6. kasdien domėtis vaiko ugdymosi rezultatais. Mažiausiai kartą per savaitę peržiūrėti el. dienyną, jei reikia pateikti prašomą informaciją ar reaguoti į pranešimus;

4.7. rūpintis, kad vaikas laiku pasitikrintų sveikatą. Nepasitikrinęs sveikatos mokinys negali aktyviai dalyvauti fizinio ugdymo pamokose, todėl jis bus pamokos pasyviu stebėtoju;

4.8. bendradarbiauti su pedagogais, pagalbos specialistais ir mokyklos vadovybe, ugdant vaiko mokymąsi ir elgesį;

4.9. per el. dienyną ar raštu informuoti mokyklą apie vaiko mokymosi sunkumus, vaiko sveikatos būklę, galinčią turėti įtakos ugdymui. Pasikeitus vaiko sveikatos būklei, įvykus šeimos pasikeitimams, galintiems turėti įtakos ugdymui, nedelsiant raštu ar per el. dienyną pateikti informaciją klasės auklėtojui (taip pat pateikti atitinkamas pažymas išduotas kompetentingų institucijų);

4.10. vaikui smurtaujant ar patiriant smurtą, kartu su vaiku psichologo nurodytu laiku atvykti į konsultaciją, pranešti mokyklos vadovui apie žinomą smurto švietimo įstaigoje atvejį.

4.11. bendradarbiauti su mokykla bei užtikrinti, kad:

4.11.1. mokinys saugotų mokyklos ir bendruomenės narių turtą. Atlyginti vaiko padarytą žalą mokyklai pagal CK 6.263 str., 6.275 - 6.276 str.).

4.11.2. mokinys nevartotų toksinių medžiagų (rūkalų, narkotinių ar elektroninių rūkymo priemonių) mokykloje, jos teritorijoje bei prieigose, išvykose ir kituose mokyklos inicijuojamuose renginiuose;

4.11.3. mokinys nesineštų bei nežaistų azartinių žaidimų, aštrių, galinčių sukelti gyvybei pavojų daiktų, bet kokių ginklų ar petardų, fejerverkų ir pan. Sutikti bei leisti be tėvų atskiro sutikimo mokykloje pedagogams, pagalbos specialistams ar vadovybei patikrinti vaiko kuprinę. Įvertinti riziką bei siekti, kad vaikas nesineštų į mokyklą itin brangių daiktų, o jei juos atsineša, jie būtų pažymėti ir/ar registruoti policijoje ir/ar apdrausti (jei yra tokios asmeninės šeimos galimybės);

4.11.4. bendradarbiauti su pedagogais bei sutarti su vaiku, kad jis pamokose nesinaudotų mobiliaisiais telefonais. Neskambinti vaikams pamokų ar užsiėmimų metu, o kreiptis į klasės auklėtoją ar mokyklos vadovus, raštinę;

4.11.5. vaikas būtų aprūpintas individualiomis mokymosi priemonėmis (pratybų sąsiuviniais, priemonėmis dailės, technologijų pamokoms, kūno kultūros apranga, uniforma). Rekomenduojame vaiko asmeninius daiktus pažymėti, kad būtų galima rasti daiktų savininką.

4.12. nuolat domėtis vaiko higiena ir neprieštarauti, kad mokyklos sveikatos priežiūros specialistai atliktų vaiko higienos patikrinimą;

4.13. iškilus mokyklos nelankymo, mokinio mokymosi ar elgesio problemoms, atvykti į mokyklą iškvietus pedagogams, pagalbos specialistams ar vadovams. Bendradarbiauti su mokyklos pagalbos specialistais (psichologu, socialiniu pedagogu, specialiuoju pedagogu) išklausyti jų rekomendacijų bei kartu sutarus ir raštu fiksuojant bendrus sutarimus juos nedelsiant įgyvendinti, informuoti abi šalis apie susitarimų įgyvendinimą raštiškame susitarime nurodytais terminais. Nesilaikant susitarimo, abi pusės turi teisę kreiptis į kitas institucijas dėl vaiko teisių interesų užtikrinimo.

4.14. pasikeitus gyvenamajai vietai ir/ar telefonui, el. pašto adresui nedelsiant informuoti apie tai klasės auklėtoją bei atnaujinti savo duomenis el. dienyne (per savaitę po informacijos pasikeitimo);

4.15. sutikti, kad vaiko bei tėvų asmeniniai duomenys (vardas, pavardė, gimimo data, telefonai, gyvenamosios vietos adresas, el. pašto adresas, pasiekimai, lankomumas, ugdymosi rezultatai ir pan.) būtų tvarkomi el. būdu valstybės nustatytuose (Mokinių duomenų bazė, Nelankančių mokinių duomenų bazė, duomenų perdavimo sistema KELTAS ir kt.) bei mokykloje naudojamuose (el. dienynas, el. dokumentų valdymo sistema ir pan.) registruose;

4.16. užtikrinti, kad vaikas atsakingai elgtųsi virtualioje erdvėje, gerbtų kitų asmenų privatumą ir teises, neskleisti kitų asmenų privatumą pažeidžiančios informacijos, taip pat jokių įrašų, vaizdo ar garso medžiagos, kuriuose būtų užfiksuoti mokyklos darbuotojai, mokiniai (jų atvaizdas ir /ar balsas), taip pat mokyklos patalpos, turtas, išskyrus kai dalinamasi su mokyklos suderinta ar pačios mokyklos paviešinta informacija apie mokyklos veiklą, jos mokinių pasiekimus;

4.17. užtikrinti, kad vaikas pasirinktų dalyvauti bent vienoje mokykloje vykdomoje prevencinėje programoje.

**5. Klientas turi teisę:**

5.1. pagal asmenines galimybes:

5.1.1. talkinti mokyklai tvarkant jos aplinką, organizuojant renginius, remiant labdaros ir paramos akcijas;

5.1.2. pasirūpinti vaiko gyvybės ir nelaimingų atsitikimų draudimu;

5.1.3. aktyviai dalyvauti tėvams skirtuose renginiuose ir susirinkimuose, mokyklos savivaldoje.

6. Dalyvauti mokyklos veikloje, jos ugdymo proceso tobulinime, teikti siūlymus, pildyti anketas ir pan.

**7. Sutartyje susitariama dėl:**

**7.1. Sutinku/nesutinku** *(tinkamą žodį pabraukti)*, kad su ugdomąja veikla susijusiais tikslais mano vaikas būtų fotografuojamas ugdymo proceso ar neformaliojo vaikų švietimo renginių metu ir nuotraukos su jo atvaizdu būtų skelbiamos viešojoje erdvėje.

**7.2. Sutinku/nesutinku** *(tinkamą žodį pabraukti),* kad mano vaikas dalyvautų bendruomenės grupių tyrimuose (išsaugant Mokinio konfidencialumą), atliekamuose, siekiant geriau suprasti Mokinio poreikius, savijautą ir užtikrinant kokybišką ugdymo procesą bei suteikiant Mokiniui reikalingą pagalbą.

**7.3*.* Sutinku/nesutinku** *(tinkamą žodį pabraukti*), kad mokyklos vadovybė be atskiro tėvų sutikimo galėtų patikrinti vaiko gyvenamą vietą Gyventojų el. registre, išsiimti pažymą dėl šeimos sudėties, reikalingas paramai ar pagalbai mokykloje gauti. Jei yra tėvų nesutikimas, pažymomis jie rūpinasi patys teisės aktų nustatyta tvarka.

1. **SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

8. Sutartis sudaryta ir įsigalioja nuo jos pasirašymo dienos ir galioja iki vaikas baigs pradinio ugdymo (ar jai tolygią) programą ir/ar mokiniui, tėvų sprendimu, pereinant mokytis į kitą mokyklą pagal pagrindinio ugdymo (ar jai tolygią) programą. Sutarties pabaigimas nėra fiksuojamas parašais. Laikoma, kad sutartis nustoja galioti, kai tėvai ir/ar vaikas mokyklos nustatyta tvarka atsiskaito su mokykla: grąžina mokinio pažymėjimą, atiduoda bibliotekai vadovėlius, grąžiną kitą, jam išduotą inventorių (jei toks buvo išduotas), panaikinama prieiga prie el. dienyno. Jei to neįmanoma padaryti, tėvai ir/ar vaikas privalo vadovautis sutarties 3.9. ir 3.9.1. punktais.

9. Mokykla turi teisę vienašališkai nutraukti sutartį tik dėl Švietimo įstatymo 29 straipsnio 10 dalyje nurodytų priežasčių.

10. Sutartis gali būti keičiama, papildoma abipusiu raštišku susitarimu ir/ar pasikeitus teisės aktams. Sutarčių pakeitimai įforminami prieduose, tai įtvirtinant abejų šalių parašais.

11. Sutartis gali būti nutraukta vienai iš šalių vienašališkai pareiškus apie jos nutraukimą, taip pat pažeidus Sutarties punkto 1.15, 4.4 sąlygas ir išbandžius visas priemones, nurodytas „Mokinių pamokų lankomumo apskaitos ir nelankymo prevencijos tvarkoje“, Mokinių elgesio taisyklėse (tvarkos skelbiamos mokyklos el. puslapyje). Mokyklai nutraukiant sutartį ieškomos galimybės bei tarpininkaujama užtikrinant vaiko mokymąsi kitose ugdymo įstaigose (jei reikia pasitelkiant Kalvarijos savivaldybės Švietimo, kultūros ir sporto skyrių).

1. **GINČŲ SPRENDIMAS**

12. Ginčytini ugdymo proceso organizavimo, mokyklos veiklos, sutarties pažeidimo klausimai sprendžiami šalims geranoriškai bendradarbiaujant. Ginčytini klausimai pirmiausiai aptariami su klasės auklėtoju, direktoriaus pavaduotoju ugdymui, kitais specialistais. Neradus sprendimo, kreipiamasi į mokyklos direktorių, mokyklos tarybą, atskirais atvejais – sprendžiama dalyvaujant Kalvarijos savivaldybės švietimo padalinio ar Lietuvos Respublikos Švietimo ir mokslo ministerijos atstovui arba apskundžiama Lietuvos Respublikos administracinių bylų teisenos įstatymo nustatyta tvarka.

Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai). Sutartis pasirašoma ją aptarus su tėvais.

**V. SUTARTIES ŠALIŲ REKVIZITAI IR PARAŠAI**

|  |  |
| --- | --- |
| ŠVIETIMO TEIKĖJAS  Kalvarijos sav. Sangrūdos pagrindinė mokykla, kodas 190399347  Mokyklos g.28, Sangrūdos k., LT69265, Kalvarijos sav. tel./faks. (8 343) 64 391  Direktorė Vida Šalčiuvienė \_\_\_\_\_\_\_\_\_\_\_\_\_\_  (parašas)  A.V. | MOKINIO ATSTOVAS - VEIKDAMAS ABIEJŲ TĖVŲ VARDU  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ( vardas, pavardė, parašas) |

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| **Sutartis nutraukta** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (nurodyti datą ir pagrindą) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | |

|  |  |  |  |  |  |
| --- | --- | --- | --- | --- | --- |
| Švietimo teikėjas | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ | |
|  | (Parašas) | |  | | (Vardas ir pavardė) |
| A.V. |  | |  | |  |
| Mokinio atstovas | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (Parašas) | |  | | (Vardas ir pavardė) |